Toros Neftekamsk

HK Toros (, , ) er en professionel russisk ishockeyklub fra Neftekamsk, der siden 2010 har spillet i den næstbedste russiske ishockeyliga, VHL, og som har hjemmebane i Ispalads Neftekamsk med 2.000 tilskuerpladser. Klubben er internationalt kendt under navnet Toros Neftekamsk.

Klubben har siden optagelsen i VHL i 2010 manifesteret sig blandt ligaens bedste klubber og blev den første klub, der vandt VHL-mesterskabet tre gange: 2011-12, 2012-13 og 2015. Derudover har klubben tre gange været i semifinalen: 2010-11, 2013-14 og 2018-19.

Historie 

Klubben blev stiftet i 1984 under navnet Torpedo Neftekamsk og klubben debuterede i den sovjetiske liga i sæsonen 1988-89 på tredjebedste niveau, Anden Liga. I 1990 blev klubbens navn ændret til Toros. I forbindelse med Sovjetunionens opløsning overgik Toros til at spille i den russiske liga, hvor den som regel fortsatte med at spille på tredjebedste niveau, Første Liga, hvor den i de næste mange år førte en forholdsvis anonym tilværelse. I sæsonerne 2004-05 og 2005-06 nåede klubben for første gang blandt de otte bedste hold i divisionen, idet holdet begge sæsoner tabte i kvartfinalen.

I 2006 blev holdet rykket op i den næstbedste række, Højeste Liga, og den 2. maj 2006 lagde Basjkortostans præsident, M.G. Rakhimov, grundstenen til klubben kommende hjemmebane, Ispalads Neftekamsk, med 2.000 tilskuerpladser. I sæsonen 2009-10 vandt Toros sølvmedaljer i den næstbedste russiske række, Højeste Liga, efter finalenederlag på 1-3 i kampe til Jugra Khanty-Mansijsk, der derefter blev rykket op i KHL. Perioden 2010-15 skulle vise sig at blive den indtil videre mest succesrige i klubbens historie. 

I 2010 blev VHL stiftet som afløser for Højeste Liga som Ruslands næstbedste række, og i modsætning til sin forgænger var den nye liga også åben for ikke-russiske hold. HK Toros var blandt ligaens 20 hold og spillede den 11. september 2010 den historiske åbningskamp mod Molot-Prikamje Perm. Den første VHL-sæson endte med bronzemedaljer til Toros, der tabte i konferencefinalen til Rubin Tjumen med 1-4 i kampe.  De følgende to sæsoner vandt Toros VHL-mesterskabet, i 2011-12 efter finalsejr på 4-1 i kampe over Rubin Tjumen, og i 2012-13 vandt holdet med 4-3 i kampe over Saryarka Karaganda i slutspilsfinalen. I sæsonen 2013-14 blev Toros nr. 1 i grundspillet, men tabte i semifinalen til Saryarka Karaganda med 0-4 i kampe.

Toros blev den første klub, der vandt VHL-mesterskabet for tredje gang, da holdet i sæsonen 2014-15 vandt finaleserien med 4-2 i kampe over Izjstal Izjevsk. 

De næste otte sæsoner forsatte klubben med at kvalificere sig til slutspillet hver sæson med semifinalepladsen i 2018-19 som det bedste slutspilsresultat.

Titler og medaljer

Nationale turneringer 

 Højeste Liga (niveau 2)
  Sølv (1): 2009-10.

 VHL (niveau 2)
  Guld (3): 2011-12, 2012-13, 2014-15.
  Semifinalist (3): 2010-11, 2013-14, 2018-19.

Sæsoner

Sovjetiske liga (1988-92)

Russiske liga (1992-2010) 

Efter Sovjetunionens opløsning blev den Internationale Hockey-Liga (IHL) etableret som liga for de bedste hold fra de tidligere sovjetiske stater, men Toros blev ikke valgt blandt ligaens 24 hold. I stedet blev klubben placeret på næstbedste niveau, Første Liga, i det russiske ligasystem.

VHL (2010-)

Trænere

Kilder / eksterne henvisninger 
 Toros 
 Toros - Klubhistorie 
 VHL - Toros

Noter 

Ishockeyklubber i Rusland
Neftekamsk
Ishockeyklubber i VHL
Etableret i 1984